Fetela lethathamong la tse ka hare
Bukana ya Seboka sa Bophelo ba Bokreste le Tshebeletso ya Rona
MABAPI LE RONA
Dikopano Tsa Rona
Dintho Tseo di di Etsang
TSE KA HARE
“Mmuso wa ka Hase Karolo ya Lefatshe Lena”
E se Eka Kaofela re ka ba Bonngweng Jwalo ka ha Jehova le Jesu ba le Bonngweng
“Lesedi la Lona le ke le Kganye” e le Hore le Tlotlise Jehova
PALE YA BOPHELO Ke ile ka Tshediswa Mahlomoleng Ohle Aka
Na o Ntse o Hopola?
Dithuto Tsa Bibele
Dintho Tse Fumanehang
Mabapi le Dipaki Tsa Jehova
O KA ARABA JWANG?
Letswalo la hao le ka sebetsa jwalo ka compass jwang tabeng tsa boitshwaro?
Ke hobaneng ha e le habohlokwa hore re nne re rate melao ya Modimo le ho feta?
Kgolo le kgatelo pele ya rona di amana jwang le letswalo?
2. Letswalo le ka tshwana le compass jwang? (Sheba setshwantsho se qalong.)
3. Ditlamorao e ka ba dife ha letswalo le sa kwetliswa hantle?
3 Ha letswalo la motho le sa kwetliswa hantle, le ke ke la mo thibela ho etsa dintho tse mpe. (1 Tim. 4:1, 2) Letswalo le jwalo le ka re thetsa, ra bona eka “bobe ke botle.” (Esa. 5:20) Jesu o ile a lemosa balatedi ba hae a re: “Hora e a tla ya ha e mong le e mong ya le bolayang a tla nahana hore o etseditse Modimo tshebeletso e halalelang.” (Joh. 16:2) Ke sona seo babolai ba morutuwa Setefane ba ileng ba se etsa. (Lik. 6:8, 12; 7:54-60) Batho bana ba tjhesehelang bodumedi ka tsela e feteletseng, ba nahana hore ba kgahlisa Modimo eo ba reng ba a mo rapela ka ho bolaya batho. (Ex. 20:13) Ho hlakile hore matswalo a bona ke dicompass tse bolotsana.
4. Re ka etsang hore letswalo la rona le dule le sebetsa hantle?
DUMELLA MELAO YA MODIMO HORE E O KWETLISE
5, 6. Re rua molemo jwang ha re latela melao ya Modimo?
6 Ka tsela e tshwanang, Mmopi wa rona o re file melao e ka re sireletsang hore re se ke ra etsa sebe le e re thusang hore re ntlafatse bophelo ba rona. Nahana ka moo, re ruang molemo kateng ha re latela melao ya Bibele e mabapi le ho bua leshano, ho qhekella, ho utswa, thobalano, ntwa le bodemona. (Bala Liproverbia 6:16-19; Tšen. 21:8) Ha re bona melemo ya ho etsa dintho ka tsela eo Jehova a batlang hore re di etse ka yona, re tla mo rata re be re rate melao ya hae le ho feta.
8, 9. (a) Mosebetsi wa letswalo ke ofe? (b) Melaomotheo ya Jehova e sebedisana jwang le letswalo la rona?
8 Re tla be re etsa hantle haeba re qoba ho etsa dintho tseo Modimo a di hloileng. Le ha ho le jwalo, ho na le dintho tse ding bophelong tseo mangolo a sa faneng ka molao o tobileng ho tsona. Maemong a jwalo, re ka nepisisa jwang se amohelehang le se thabisang Modimo? Ke hona mona moo he, ho sebetsang letswalo le kwetlisitsweng ka Bibele.
9 Ka lerato Jehova o re file melaomotheo e sebedisanang hantle le letswalo le kwetlisitsweng ka Bibele. Ke ka hoo a reng: “Nna, Jehova, ke Modimo wa hao, ke nna ya o rutang hore o itswele molemo, ya etsang hore o tsamaye tseleng eo o lokelang ho tsamaya ka yona.” (Esa. 48:17, 18) Ha re nahanisisa ka melaomotheo ya Bibele, re tla kgona ho lokisa, ho tataisa le ho bopa matswalo a rona. Ebile seo se tla re thusa hore re etse diqeto tse hantle.
10. Molaomotheo ke eng, hona Jesu o o sebedisitse jwang ha a ruta?
10 Molaomotheo ke “nnete ya bohlokwa kapa thuto ya motheo e sebediswang e le lebaka la ho etsa ntho e itseng.” E le hore re utlwisise molaomotheo o itseng, re lokela ho utlwisisa tsela eo Motho ya Fanang ka Molao a nahanang ka yona le mabaka a hae a ho fana ka melao. Ha Jesu a ntse a etsa boboledi, o ile a ruta balatedi ba hae dithuto tsa motheo tse neng di tla ba bontsha ditlamorao tsa mekgwa le diketso tse itseng. Ka mohlala, o ba rutile hore lehloyo le baka ntwa athe takatso ya thobalano yona e baka bofebe. (Mat. 5:21, 22, 27, 28) E le hore re be le letswalo le kwetlisitsweng hantle, re lokela ho dumella melaomotheo ya Modimo hore e re tataise mme ka hoo, re tlotlise Modimo.—1 Bakor. 10:31.
11. Matswalo a batho a ka fapana jwang?
16. Ke hobaneng ha melaomotheo eba ya bohlokwa le ho feta ha re ntse re eba le tumelo e matla?
16 Ha tumelo ya hao e ntse e matlafala, melaomotheo e tla ba ya bohlokwa le ho feta ho wena. Lebaka ke hore melaomotheo e pharaletse athe melao yona e sebetsa maemong a itseng feela. Ka mohlala, ha ngwana a sa utlwisise dikotsi tsa ho ba le metswalle e mebe, batswadi ba lokela ho mo behela melao e le ho mo sireletsa. (1 Bakor. 15:33) Empa ha a ntse a hola, jwale o se a utlwisisa melaomotheo ya Bibele. Ka hona, melaomotheo ena e mo thusa hore a kgethe metswalle e hantle. (Bala 1 Bakorinthe 13:11; 14:20.) Ha re sebedisa melaomotheo ya Bibele, letswalo la rona le tla tshepahala, hobane jwale le tla be le dumellana le tsela eo Modimo nahanang ka yona.
17. Ke hobaneng ha re ka re re na le seo re se hlokang hore re etse diqeto tse hantle?
17 Na re na le sohle seo re se hlokang hore re etse diqeto tse tla thabisa Jehova? Ka sebele. Ha re sebedisa melao le melaomotheo e ka Bibeleng, re tla “tshwaneleha ka botlalo, [ra] hlomellwa ka ho feletseng bakeng sa mosebetsi o mong le o mong o molemo.” (2 Tim. 3:16, 17) Ka lebaka leo, batlisisa melaomotheo ya Mangolo e le hore o kgone “ho lemoha seo thato ya Jehova e leng sona.” (Baef. 5:17) Sebedisa dithulusi tseo mokgatlo wa Modimo o fanang ka tsona tse kang, Watch Tower Publications Index, Tataiso ea ho Etsa Lipatlisiso ea Lipaki Tsa Jehova, Watchtower Library, Laebrari e Inthaneteng ya Watchtower le JW Library app. Dithulusi tsena di etseditswe hore re di sebedise ha re ithuta re le bang kapa boprapeding ba lelapa.
18. Ke melemo efe e bang teng haeba re phela ka melao le melaomotheo ya Jehova?
JW.ORG / WEBSAETE YA DIPAKI TSA JEHOVA E MOLAONG
Ke Dife Tse Ntjha
Fana ka Monehelo Bakeng sa Mosebetsi wa Rona wa Lefatshe Lohle
Tsela e Ikgethang ya ho e Sebedisa